2.

Države članice zagotovijo naslednji seznam spremenljivk spremljanja na posamezno intervencijo za vsakega upravičenca v skladu s specifično zasnovo intervencij in njihovo intervencijsko logiko: (a) spremenljivke spremljanja za sporočanje upravnih informacij (M010 do M040) (i) M010: oznaka plačilne agencije V tem polju je navedena edinstvena oznaka plačilne agencije. Ustreza posebnemu oddelku ali organu države članice, ki je odgovoren za upravljanje in nadzor odhodkov iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP); (ii) M020: edinstvena oznaka za vlogo za pomoč ali zahtevek za plačilo za intervencijo V tem polju je navedena edinstvena oznaka za posamezno vlogo za pomoč za intervencije, ki jih zajema integrirani sistem, in zahtevek za plačilo za druge intervencije; (iii) M030: edinstvena identifikacijska oznaka upravičenca V tem polju je navedena identifikacijska oznaka upravičenca za vse upravičence SKP, ki se dodeli vsakemu vlagatelju na ravni države članice. Edinstvena identifikacijska oznaka upravičenca ne vsebuje osebnih podatkov. Identifikacijska oznaka se skozi leta ne spreminja; (iv) M040: proračunska oznaka V tem polju je navedenih prvih 25 števk proračunske oznake, ki vključuje proračunsko nomenklaturo, vrsto intervencije, sektor in podsektor, kazalnik učinka, intervencijo, znesek na enoto, znižanje stopnje plačila ali prispevka in koledarsko leto; (b) spremenljivke spremljanja za poročanje o porabljenih zneskih (M050 do M070) (i) M050: skupni plačan znesek (sredstva EU) V tem polju je naveden skupni znesek podpore EKJS ali EKSRP, plačan za zahtevek, v eurih z zneskom na enoto; (ii) M060: skupni javni odhodki V tem polju je naveden skupni znesek javne podpore, plačan za zahtevek, v eurih z zneskom na enoto, vključno z nacionalnim prispevkom in brez dodatnega nacionalnega financiranja iz člena 115(5) Uredbe (EU) 2021/2115 (v nadaljnjem besedilu: dodatno nacionalno financiranje); (iii) M070: skupno dodatno nacionalno financiranje V tem polju je naveden skupni znesek dodatnega nacionalnega financiranja, plačan za zahtevek, v eurih. Plačani zneski iz točk (i), (ii) in (iii) se sporočijo v eurih pred uporabo sankcij in kazni; (c) spremenljivke spremljanja za poročanje o upravičenem in določenem območju (M080 do M095) (i) M080: število hektarjev upravičene površine, določene pred uporabo omejitev, razen gozdnih površin V tem polju je navedena upravičena površina (razen gozdnih površin), v celoti določena po kontrolah in pred uporabo plačilnih pravic ali najvišjih pragov; (ii) M085: število hektarjev upravičene gozdne površine, določene pred uporabo omejitev V tem polju je navedena upravičena gozdna površina, v celoti določena po kontrolah in pred uporabo plačilnih pravic ali najvišjih pragov; (iii) M090: število hektarjev upravičene površine brez gozdnih površin Za intervencije, plačane v hektarjih, je v tem polju navedena upravičena površina (razen gozdnih površin), v celoti določena po kontrolah in po uporabi plačilnih pravic ali najvišjih pragov. Za intervencije na zemljiščih, plačane v drugih enotah in ne v hektarjih, je po potrebi navedeno število hektarjev (brez gozdnih površin), podprtih z intervencijami; (iv) M095: število hektarjev upravičene gozdne površine, določene po uporabi omejitev V tem polju je navedena upravičena gozdna površina, v celoti določena po kontrolah in po uporabi plačilnih pravic ali najvišjih pragov. Za gozdarske intervencije, plačane v drugih enotah in ne v hektarjih, je po potrebi navedeno število hektarjev, podprtih z intervencijami. Vrednosti učinka iz točk (i) do (iv) se vedno sporočijo v celoti. Za intervencije, ki jih zajema integrirani sistem, se sporočijo učinki v celoti v letu N glede na zahtevane intervencije v letu N – 2; (d) spremenljivke spremljanja za sporočanje plačanih enot (M100 do M160) (i) M100: število plačanih hektarjev upravičene površine V tem polju je navedena plačana površina, neodvisno od narave površine (tj. gozdna ali ne); (ii) M110: število plačanih glav živali (iii) M120: število plačanih glav živine (iv) M130: število plačanih operacij V tem polju je navedeno število operacij, kot so opredeljene v členu 3, točka 4, Uredbe (EU) 2021/2115, ki jih podpira SKP. Zajema intervencije, plačane na posamezno operacijo; (v) M140: število podprtih kmetij V tem polju je navedeno število kmetij, upravičenih do zadevne podpore SKP, kadar se izplača kot pavšalni znesek; (vi) M150: število plačanih vzajemnih skladov V tem polju so navedene informacije o številu vzajemnih skladov, kot so opredeljeni v členu 3, točka 11, Uredbe (EU) 2021/2115, ki jih zajema podpora za obvladovanje tveganj iz člena 76 navedene uredbe; (vii) M160: število drugih plačanih enot – merska enota (viii) M161: število drugih plačanih enot – ustvarjeni učinek V poljih v točkah (vii) in (viii) so navedene informacije o učinkih, ustvarjenih z intervencijami, ki temeljijo na drugih merskih enotah, ki niso navedene v točkah (i) do (vi). Za vsako drugo plačano enoto države članice v dveh ločenih poljih sporočijo mersko enoto (M160) in ustvarjeni učinek (M161). Vrednosti učinka za enote, plačane po kontrolah in po uporabi najvišjih pragov iz točk (i) do (viii), se sporočijo kot delež dejansko plačanih odhodkov glede na skupne odhodke, namenjene za navedeni učinek v zadevnem kmetijskem proračunskem letu. V kmetijskem proračunskem letu, ko se izvede končno plačilo, vrednost učinka ustreza bilanci; (e) spremenljivke spremljanja, ki sporočajo, ali je pogoj izpolnjen (M170 do M210) (i) M170: naložbe, katerih rezultat je neto povečanje namakalnega območja V tem polju so navedene informacije o tem, ali intervencija zadeva naložbo, katere rezultat je neto povečanje namakalnega območja (vključno z naložbami v nove namakalne objekte ali infrastrukturo ter izgradnjo ali razširitev vodnega zbiralnika) v skladu s členom 74(6) in (7) Uredbe (EU) 2021/2115; (ii) M180: naložbe, katerih rezultat je izboljšanje obstoječih namakalnih objektov V tem polju so navedene informacije o tem, ali intervencija zadeva izboljšanje obstoječih namakalnih objektov ali elementa namakalne infrastrukture v skladu s členom 74(4) Uredbe (EU) 2021/2115; (iii) M190: naložbe v uporabo predelane vode V tem polju so navedene informacije o tem, ali intervencija zadeva naložbe v uporabo predelane vode kot alternativne oskrbe z vodo v skladu s členom 74(5) Uredbe (EU) 2021/2115; (iv) M200: naložbe v širokopasovne povezave V tem polju so navedene informacije o tem, ali je intervencija namenjena izboljšanju dostopa do širokopasovnih povezav; (v) M210: naložbe v biometan V tem polju so navedene informacije o tem, ali intervencija zadeva nameščeno proizvodno zmogljivost za biometan.